ระเบียบกรุงเทพมหานครระเบียบกรุงเทพมหานครว่าด้วยหลักเกณฑ์วิธีการ และเงื่อนไขการแบ่งค่าปรับที่ได้จากการเปรียบเทียบให้แก่ผู้แจ้งความนำจับตามกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๖๐ โดยที่พระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕ มาตรา ๔๘ วรรคสาม ได้บัญญัติให้ค่าปรับที่ได้จากการเปรียบเทียบตามมาตรา๔๘ วรรคหนึ่ง ให้แบ่งแก่ผู้แจ้งตามมาตรา ๕๑ กึ่งหนึ่ง และพนักงานเจ้าหน้าที่เจ้าพนักงานจราจรหรือตำรวจที่ปฏิบัติหน้าที่ควบคุมการจราจร ผู้จับกุมอีกกึ่งหนึ่งเพื่อให้การปฏิบัติงานของกรุงเทพมหานครเป็นไปโดยเรียบร้อยจึงสมควรให้มีระเบียบกรุงเทพมหานครว่าด้วยหลักเกณฑ์ วิธีการและเงื่อนไขการแบ่งค่าปรับที่ได้จากการเปรียบเทียบให้แก่ผู้แจ้งความนำจับตามกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมืองอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยหลักเกณฑ์ วิธีการและเงื่อนไขการแบ่งค่าปรับที่ได้จากการเปรียบเทียบให้แก่ผู้แจ้งความนำจับตามกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมือง พ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบข้อบังคับ คำสั่ง และแนวทางปฏิบัติอื่นใดซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ให้ปลัดกรุงเทพมหานครเป็นผู้รักษาการตามระเบียบนี้และให้มีอำนาจออกประกาศคำสั่ง เพื่อให้เป็นไปตามระเบียบนี้หมวด ๑บททั่วไป ข้อ ๕ ในระเบียบนี้ค่าปรับที่ได้จากการเปรียบเทียบ หมายความว่า เงินที่ได้จากการเปรียบเทียบคดีตามกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมืองผู้รับแจ้งความนำจับ หมายความว่าเจ้าพนักงานท้องถิ่นหรือพนักงานเจ้าหน้าที่ตามกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมืองผู้แจ้งความนำจับ หมายความว่าประชาชนผู้พบเห็นผู้กระทำความผิดและแจ้งความต่อผู้รับแจ้งความนำจับตามระเบียบนี้เพื่อให้พนักงานเจ้าหน้าที่ดำเนินการตามอำนาจหน้าที่แต่ต้องไม่ใช่ผู้มีอำนาจจับกุมและข้าราชการ ลูกจ้างของกรุงเทพมหานครที่มีหน้าที่ดำเนินการตามกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมืองผู้มีอำนาจอนุมัติแบ่งค่าปรับ หมายความว่าผู้อำนวยการเขตในเขตพื้นที่ที่เปรียบเทียบปรับหมวด ๒การแจ้งความและวิธีการรับแจ้งความ ข้อ ๖ การแจ้งความนำจับต่อผู้รับแจ้งความนำจับสามารถดำเนินการอย่างใดอย่างหนึ่ง ดังต่อไปนี้(๑) แจ้งความด้วยตนเองโดยแสดงตนต่อผู้รับแจ้งความนำจับ(๒) แจ้งความโดยทางโทรศัพท์ ไปรษณีย์ โทรสารสื่ออิเล็กทรอนิกส์ สื่อเทคโนโลยีสารสนเทศประเภทอื่น หรือวิธีการอื่นใดข้อ ๗ การแจ้งความและการรับแจ้งความนำจับให้ทำตามแบบบันทึกการแจ้งความนำจับที่กำหนดไว้ท้ายระเบียบนี้เว้นแต่กรณีจำเป็นผู้รับแจ้งความนำจับจะจัดทำบันทึกการแจ้งความนำจับในภายหลังก็ได้หมวด ๓การขอรับเงินและการอนุมัติแบ่งค่าปรับที่ได้จากการเปรียบเทียบ ข้อ ๘ ผู้แจ้งความนำจับตามระเบียบนี้มีสิทธิรับเงินค่าปรับที่ได้จากการเปรียบเทียบจำนวนกึ่งหนึ่งเมื่อผู้ต้องหาได้ชำระค่าปรับตามที่เปรียบเทียบแล้วโดยให้ผู้เปรียบเทียบคดีทำหนังสือแจ้งผลการเปรียบเทียบคดีส่งทางไปรษณีย์ลงทะเบียนตอบรับณ ภูมิลำเนาของผู้แจ้งความนำจับและให้ถือว่าได้รับแจ้งเมื่อครบกำหนดเจ็ดวันนับแต่วันส่งผู้แจ้งความนำจับต้องยื่นคำขอรับเงินต่อผู้รับแจ้งความนำจับภายในกำหนดหกสิบวันนับแต่วันที่ได้รับแจ้งตามวรรคหนึ่งหากพ้นกำหนดนี้แล้วให้ถือว่าผู้แจ้งความนำจับสละสิทธิขอรับเงินและจะฟ้องร้องหรือทวงถามไม่ได้ในกรณีผู้แจ้งความนำจับไม่ประสงค์ขอรับเงินหรือไม่มาขอรับเงินค่าปรับที่ได้จากการเปรียบเทียบภายในกำหนดเวลาให้นำส่งเงินดังกล่าวเป็นรายได้ของกรุงเทพมหานครข้อ ๙ เมื่อผู้แจ้งความนำจับยื่นคำขอรับเงินตามข้อ๘ให้เจ้าหน้าที่ที่ผู้อำนวยการเขตมอบหมายตรวจสอบความถูกต้องแล้วบันทึกในแบบคำขอรับเงินค่าปรับและนำเสนอผู้มีอำนาจอนุมัติแบ่งค่าปรับเพื่อพิจารณาสั่งการการแบ่งค่าปรับตามแบบแนบท้ายระเบียบนี้หมวด ๔หลักเกณฑ์การแบ่งค่าปรับที่ได้จากการเปรียบเทียบ ข้อ ๑๐ การแบ่งค่าปรับจะแบ่งได้เมื่อกระทำการครบถ้วนดังนี้(๑) เป็นผู้แจ้งความนำจับตามระเบียบนี้(๒) การเปรียบเทียบปรับผู้ต้องหาเป็นผลเนื่องจากการแจ้งความนำจับ(๓) ผู้ต้องหาได้ชำระค่าปรับตามที่เปรียบเทียบ(๔) ได้รับอนุมัติตามข้อ ๙ข้อ ๑๑ การแบ่งค่าปรับที่ได้จากการเปรียบเทียบในคดีเดียวกันกรณีมีบุคคลหลายคนแจ้งความนำจับให้ถือว่าบุคคลที่แจ้งความนำจับก่อนเป็นผู้มีสิทธิได้รับเงินกรณีแจ้งความนำจับพร้อมกันให้ถือว่าทุกคนมีสิทธิได้รับเงินค่าปรับที่ได้จากการเปรียบเทียบโดยให้เฉลี่ยเท่ากันทุกคนหมวด ๕การแบ่งเงินค่าปรับที่ได้จากการเปรียบเทียบ ข้อ ๑๒การแบ่งค่าปรับที่ได้จากการเปรียบเทียบจำนวนกึ่งหนึ่งให้แบ่งแก่ผู้แจ้งความนำจับได้ทันทีในวันที่ผู้ต้องหาชำระค่าปรับตามที่เปรียบเทียบเมื่อมีการยื่นคำขอรับเงินค่าปรับที่ได้จากการเปรียบเทียบและได้รับอนุมัติให้จ่ายเงินจากผู้มีอำนาจอนุมัติแต่หากในกรณียังไม่สามารถแบ่งได้ให้ดำเนินการตามที่สำนักเทศกิจกำหนดข้อ ๑๓ เมื่อได้รับส่วนแบ่งค่าปรับแล้วให้ผู้แจ้งความนำจับลงลายมือชื่อและลายพิมพ์นิ้วมือไว้เป็นหลักฐานตามแบบการรับส่วนแบ่งค่าปรับที่กำหนดไว้ท้ายระเบียบนี้ข้อ ๑๔ ให้สำนักงานเขตรายงานผลการแบ่งค่าปรับที่ได้จากการเปรียบเทียบให้สำนักเทศกิจทราบเป็นประจำทุกเดือนและให้สำนักเทศกิจรายงานให้ผู้ว่าราชการกรุงเทพมหานครทราบต่อไปประกาศณ วันที่ ๒๐ กรกฎาคม พ.ศ. ๒๕๖๐พลตำรวจเอกอัศวิน ขวัญเมืองผู้ว่าราชการกรุงเทพมหานคร[เอกสารแนบท้าย]๑. การแจ้งความนาจับคาขอรับค่าปรับที่ได้จากการเปรียบเทียบ การอนุมัติแบ่งค่าปรับและการรับเงินส่วนแบ่งค่าปรับตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองพ.ศ. ๒๕๓๕(ดูข้อมูลจากภาพกฎหมาย)ปวันวิทย์/อัญชลี/จัดทำ๑๖ สิงหาคม๒๕๖๐[๑]ราชกิจจานุเบกษา เล่ม ๑๓๔/ตอนพิเศษ ๒๐๔ ง/หน้า ๑/๑๑สิงหาคม ๒๕๖๐